**Rīgas pašvaldības sabiedrība ar ierobežotu atbildību “Rīgas satiksme”**

APSTIPRINĀTS

 iepirkuma komisijas

2025. gada 31. jūlija sēdē

Iepirkuma procedūras

**“****Appūtes iekārtu, kaloriferu, aizkaru, griestu ventilatoru apkope, remonts un pārbaude”**

identifikācijas Nr. RS/2025/44

**NOLIKUMS**

**Rīga**

**2025**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Appūtes iekārtu, kaloriferu, aizkaru, griestu ventilatoru (turpmāk tekstā – Iekārtas) apkope, remonts un pārbaude.
	2. Galvenais CPV kods: 50000000-5 (Remonta un apkopes pakalpojumi; pakalpojumi).
	3. Papildus CPV kodi:
		1. 50700000-2 (Ēku instalāciju remonta un uzturēšanas pakalpojumi; pakalpojumi);
		2. 50720000-8 (Centrālās apkures remonta un tehniskās apkopes pakalpojumi; pakalpojumi);
		3. 50721000-5 (Apkures iekārtu ekspluatācija; pakalpojumi).
	4. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	5. Iepirkuma paredzamā kopējā līguma cena – EUR 146 320,00 (viens simts četrdesmit seši tūkstoši trīs simti divdesmit *euro* un 0 centi), neieskaitot PVN.
3. **Iepirkuma identifikācijas numurs:** Iepirkuma identifikācijas numurs - RS/2025/44.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Vien. reģ. Nr. 40003619950

Juridiskā adrese: Kleistu iela 28, Rīga, LV - 1067

Biroja adrese: Vestienas iela 35, Rīga, LV-1035

Tālr. 67104800

1. **Pasūtītāja kontaktpersona:**

Alena Kamisarova, tālr. +371 67104791, mob.t. +371 28366242, e-pasts: Alena.Kamisarova@rigassatiksme.lv;

Māra Volkova, tel. +371 67104863, e-pasts – Mara.Volkova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
5. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz **līdz 2025. gada 21. augusta plkst. 15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
7. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
8. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. finanšu piedāvājuma, kas sagatavots saskaņā ar nolikuma 19.punktu;
		4. tehniskā piedāvājuma, kas sagatavots atbilstoši nolikuma 20.punkta prasībām.
9. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti. Piedāvājuma variantu iesniegšana netiek pieļauta.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
	1. Izpildītājs veic appūtes iekārtu, kaloriferu, aizkaru, griestu ventilatoru apkopi, remontu un pārbaudi Pasūtītāja infrastruktūras objektos (turpmāk – Pakalpojums) Ganību dambī 32, Jelgavas ielā 37, Fridriķa ielā 2, Brīvības ielā 191, Kleistu ielā 28 un Vestienas ielā 35, Rīgā, saskaņā ar iepirkuma procedūras nolikuma prasībām. Iekārtu saraksts norādīts Tehniskās specifikācijas 5. pielikumā “Iekārtu saraksts, atrašanās vietas”.
	2. Iekārtu darbu apraksts norādīts Tehniskajā specifikācijā (1.pielikums).
	3. Pirms piedāvājuma iesniegšanas visiem Pretendentiem **obligāti** ir jāveic iekārtu apskate Pasūtītāja objektos **Vestienas ielā 35 un Brīvības ielā 191**, lai objektīvi novērtētu pakalpojuma apjomu. Iekārtu apskates aktā ir jānorāda apskates iekārtas nosaukums, datums un laiks, atbilstoši nolikuma Tehniskās specifikācijas 8. pielikumam. Ja nav veikta Iekārtu apskate un sagatavots Iekārtu apskates akts, piedāvājums netiek vērtēts. Iekārtu apskati var pieteikt pie Inženierkomunikāciju uzturēšanas nodaļas Būvju sistēmu inženiera Vitālija Gaņuškina, e-pasts: vitalijs.ganuskins@rigassatiksme.lv, mob.: 24770636.
	4. Pakalpojums tiek sniegts **3 (trīs) gadus** pēc līguma noslēgšanas.
2. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4. pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Norēķini starp Pasūtītāju un Izpildītāju tiek veikti saskaņā ar iepirkuma līgumā (4. pielikumā) noteikto kārtību.
	4. Līguma izpildes vieta – Rīga.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pretendents tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām:**
	1. Pretendentam pēdējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas brīdim) ir pieredze vismaz 1 (vienu) gadu appūtes iekārtu, kaloriferu, gaisa aizkaru un griestu ventilatoru apkopes, remonta un pārbaužu veikšanā objektos ar kopējo ēku būvtilpumu vismaz 100000 m3.
	2. Pretendenta rīcībā ir vismaz 2 (divi) speciālisti, kuriem saskaņā ar 2013. gada 8. oktobra Ministru kabineta noteikumiem Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”, ir izsniegta derīga apliecība par B zemsprieguma (turpmāk - Bz) elektrodrošības grupas (zemspriegums līdz 1000V) piešķiršanu.
	3. Pretendenta rīcībā ir vismaz 2 (divi) sertificēti speciālisti kuriem ir izsniegta apliecība “darbs augstumā” un “augstkāpēja darbs”.
	4. Pretendenta rīcībā ir vismaz 2 (divi) speciālisti darbam ar pacēlāju, kuriem ir izsniegta apliecība “pacēlāju operators”.
	5. Uzņēmumā ir ieviesta kvalitātes vadības sistēma.
	6. Uzņēmumā ir ieviesta vides vadības sistēma.

**V PRETENDENTA ATLASES DOKUMENTI UN FINANŠU PIEDĀVĀJUMS**

1. **Pretendenta atlases dokumenti**
	1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	2. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	3. Kopā ar piedāvājumu pretendentam jāiesniedz šādi “Pretendentu dokumenti”:
		1. ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
		2. ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
		3. informācija par pretendenta pieredzi, atbilstoši nolikuma 17.1. punktam, pēc šādas tabulas:

|  |  |  |  |
| --- | --- | --- | --- |
| **Nr.p.k.** | **Pasūtītājs, Pasūtītāja atbildīgā personas, amats, telefons** | **Sniegtā pakalpojuma apraksts, ēku un iekārtu uzskaitījums** (ieskaitot informāciju par ēku būvtilpumu m3) | **Līguma/-u izpildes periods** |
| 1. |  |  |  |
| .. |  |  |  |

* + 1. informācija par pretendenta speciālistiem, to apliecībām un / vai sertifikātiem atbilstoši nolikuma 17.2.-17.4. punktiem, pēc šādas tabulas:

|  |  |
| --- | --- |
| **Vārds un uzvārds** | **Kvalifikāciju apliecinoša dokumenta Nr.** |
|  |  |

* + 1. 17.2. – 17.4. punktos minēto speciālistu apliecinājumi par gatavību pildīt attiecīgā speciālista pienākumus, ja pretendents tiek atzīts par konkursa uzvarētāju, un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 17.2.-17.4. punktos norādītajiem speciālistiem.
		2. Atbilstoši nolikuma 17.5. punktam jāiesniedz pierādījumi (ISO sertifikāts LVS EN ISO 9001:2015 vai cita veida dokumenti vai pierādījumi), kas apliecina, ka uzņēmumā ir ieviesta kvalitātes vadības sistēma.
		3. Atbilstoši nolikuma 17.6. punktam jāiesniedz pierādījumi (ISO sertifikāts LVS EN ISO 14001:2015vai cita veida dokumenti vai pierādījumi), kas apliecina, ka uzņēmumā ir ieviesta vides vadības sistēma.
	1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
1. **Finanšu piedāvājums**
	1. Finanšu piedāvājums jāsagatavo saskaņā ar Finanšu piedāvājuma formu (3.pielikums).
	2. Finanšu piedāvājumā cenas jānorāda bez pievienotās vērtības nodokļa.
	3. Visām (katras pozīcijas) cenām jābūt norādītām ar precizitāti 2 (divas) zīmes aiz komata.
	4. Sastādot finanšu piedāvājumu, pretendentam jāņem vērā, ka cenās jābūt iekļautai pacēlāja cenai, ja konkrēto apkopes, pārbaudes, remonta izpildei ir nepieciešama pacēlāja izmantošana.
2. **Tehniskais piedāvājums**
	1. Tehniskais piedāvājums sagatavojams kā pakalpojuma sniegšanas ietvaros veicamo darbību (iekārtu apkope, remonts, pārbaudes) apraksts, ņemot vērā Tehniskās specifikācijas prasības. Aprakstā jānorāda materiāltehniskie un darbinieku resursi, kas tiks iesaistīti apkopes, pārbaudes un/vai remonta darbu izpildē.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija
	2. No sākuma Komisija veic piedāvājumu noformējuma pārbaudi, kuras laikā Komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59. pantu.
	7. Komisija veic pretendenta kvalifikācijas pārbaudi vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs katrā iepirkuma daļā ir saimnieciski visizdevīgākais piedāvājums, kuru nosaka, ņemot vērā cenas kritērijus.
	2. Saimnieciski visizdevīgākā piedāvājuma vērtēšanas kritēriji un to skaitliskās vērtības:

|  |  |
| --- | --- |
| **Saimnieciski visizdevīgākā piedāvājuma vērtēšanas kritēriji** | **Maksimālā skaitliskā vērtība (punkti)** |
| K1 | Pretendenta piedāvātā cena EUR bez PVN par visu iekārtu **apkopes un pārbaudes darbiem 1 (viena) gada periodam** (saskaņā ar Finanšu piedāvājuma pielikumu A un B) | 70 |
| K2 | Vispārējā kārtībā: Pretendenta piedāvātā **brigādes vienas stundas cena EUR bez PVN par apkopes laikā konstatēto bojājumu novēršanu** | 10 |
| K3 | Vispārējā kārtībā: Pretendenta piedāvātā **brigādes vienas stundas cena EUR bez PVN par Pasūtītāja pieteiktiem iekārtu remontiem** | 10 |
| K4 | Avārijas kārtībā: Pretendenta piedāvātā **brigādes vienas stundas cena EUR bez PVN par avārijas novēršanas darbiem** | 10 |
| **S** | **100** |

* 1. Katra iesniegtā piedāvājuma kopējā summa (S) tiks aprēķināta pēc formulas:

**S= K1+K2+K3+K4**

* 1. Punkti kritērijā K1 “Pretendenta piedāvātā cena EUR bez PVN par visu iekārtu apkopes un pārbaudes darbiem 1 (viena) gada periodam” tiks aprēķināti pēc formulas:

**K1 = 70 x (ZK1 / PK1)**, kur:

ZK1 - zemākā piedāvātā cena EUR bez PVN;

PK1 - vērtējamā pretendenta piedāvātā cena EUR bez PVN.

* 1. Punkti kritērijā K2 “Pretendenta piedāvātā brigādes vienas stundas cena EUR bez PVN par apkopes laikā konstatēto bojājumu novēršanu vispārējā kārtībā” tiks aprēķināti pēc formulas:

**K2 = 10 x (ZK2 / PK2)**, kur:

ZK3 - zemākā piedāvātā cena EUR bez PVN;

PK3 - vērtējamā pretendenta piedāvātā cena EUR bez PVN.

* 1. Punkti kritērijā K3 “Pretendenta piedāvātā brigādes vienas stundas cena EUR bez PVN par Pasūtītāja pieteiktiem iekārtu remontiem vispārējā kārtībā” tiks aprēķināti pēc formulas:

**K3 = 10 x (ZK3 / PK3)**, kur:

ZK4 - zemākā piedāvātā cena EUR bez PVN;

PK4 - vērtējamā pretendenta piedāvātā cena EUR bez PVN.

* 1. Punkti kritērijā K4 “Pretendenta piedāvātā brigādes vienas stundas cena EUR (bez PVN) par avārijas novēršanas darbiem” tiks aprēķināti pēc formulas:

**K4 = 10 x (ZK4 / PK4)**, kur:

ZK5 - zemākā piedāvātā cena EUR bez PVN;

PK5 - vērtējamā pretendenta piedāvātā cena EUR bez PVN.

* 1. Par saimnieciski visizdevīgāko piedāvājumu iepirkuma komisija atzīs piedāvājumu, kurš kopsummā būs ieguvis vislielāko punktu skaitu un, kurš atbilst visām nolikuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš piedāvājis viszemāko cenu EUR bez PVN kritērijā “K1” “Pretendenta piedāvātā cena par visu iekārtu apkopes un pārbaudes darbiem 1 (viena) gada periodam.”
1. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Komisija saskaņā ar nolikuma 21. punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4. pielikums.
	2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
	4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība).
	5. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **Pielikumi**

1.pielikums – Tehniskā specifikācija ar 8 (astoņiem) tehniskās specifikācijas pielikumiem

2.pielikums – Pieteikuma iesniegšanas ieteicamā forma

3.pielikums – Finanšu piedāvājums

4.pielikums – Iepirkuma līguma projekts

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1.pielikums**
iepirkumu procedūras nolikumam

“Appūtes iekārtu, kaloriferu, aizkaru, griestu ventilatoru apkope, remonts un pārbaude”

identifikācijas Nr. RS/2025/44

**TEHNISKĀ specifikācija – TEHNISKAIS PIEDĀVĀJUMS***Appūtes iekārtu, kaloriferu, aizkaru, griestu ventilatoru apkope, remonts un pārbaude*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

**Vispārējais iepirkuma priekšmeta apraksts:** Pasūtītāja infrastruktūras objektos uzstādīto appūtes iekārtu, kaloriferu, gaisa aizkaru un griestu ventilatoru (turpmāk tekstā – iekārtas) apkope, pārbaude un remonts trīs gadu periodā.

**Pakalpojuma vieta:** skatīt Tehniskās specifikācijas Pielikums Nr. 1. un 5.

**Līguma termiņš:** 3 (trīs) gadi.

|  |  |
| --- | --- |
| **Nr.** | **Prasības** |
| 1. | Divas reizes gadā (aprīlī un oktobrī) veikt iekārtu pilnu apkopi, sastādot tehniskās apkopes protokolu (Tehniskās specifikācijas Pielikums Nr. 6. un 7.). |
| 2. | Vienu reizi gadā (augustā) veikt iekārtu pilnu pārbaudi, sastādot pārbaudes aktu (Tehniskās specifikācijas Pielikums Nr. 3). |
| 3. | Iekārtu apkopes laikā veikt konstatēto bojājumu fiksāciju un apkopojumu sagatavošanu, iesniedzot tos Pasūtītājam. |
| 4. | Veikt konstatēto bojājumu / iekārtu darbības traucējumu novēršanu vai nepieciešamības gadījumā nefunkcionējošo iekārtu elementu nomaiņu, iepriekš saskaņojot veicamo darbību un materiālus ar pasūtītāju (Tehniskās specifikācijas Pielikums Nr. 4). |
| 5. | Veikt iekārtu remontu atbilstoši pasūtītāja iesniegtiem pieteikumiem (Tehniskās specifikācijas Pielikums Nr. 4). |
| 6. | Nepieciešamības gadījumā veikt iekārtu ieregulēšanu un darba režīmu ieprogrammēšanu atbilstoši pasūtītājas norādījumiem. |
| 7. | Vienas darba dienas laikā reaģēt uz pasūtītājas iesniegtiem pieteikumiem, ievērojot pasūtītājas darba laiku (administratīvajās ēkās (pirmdiena – ceturtdiena) noplkst. 7.30 līdz 16.30 un (piektdiena) no plkst. 7.30 līdz 14.00; depo ēkās katru dienu no plkst. 00.00 līdz 23.59; remonta cehos, saskaņojot ar pasūtītāju). |
| 8. | Trīs stundu laikā no izsaukuma brīža reaģēt uz avārijas situācijas gadījumu, ievērojot pasūtītājas darba laiku (administratīvajās ēkās (pirmdiena – ceturtdiena) noplkst. 7.30 līdz 16.30 un (piektdiena) no plkst. 7.30 līdz 14.00; depo ēkās katru dienu no plkst. 00.00 līdz 23.59; remonta cehos, saskaņojot ar pasūtītāju). |
| 9. | Nodrošināt pakalpojumu izpildei nepieciešamo rezerves daļu un materiālu pasūtīšanu un pakalpojuma izpildes pieteikumu pieņemšanu bez priekšapmaksas. |
| 10. | Utilizēt iekārtu remonta laikā radušos nolietotos rezerves daļas un materiālas bez papildu maksas. |
| 11 | Saskaņot ar pasūtītāju pakalpojuma izpildes procesā darbu uzsākšanas laikus. |
| 12. | Ievērot Ministru kabineta 2010. gada 16. februāra noteikumus Nr. 137 „Cilvēku celšanai paredzēto pacēlāju tehniskās uzraudzības kārtība”. |
| 13. | Ievērot Ministru kabineta 2014. gada 18. marta noteikumus Nr. 143 „Darba aizsardzības prasības, strādājot augstumā”. |
| 14. | Izpildītājam ir pienākums uzturēt darba vietas tīrību, utilizēt iekārtu apkopes un remonta laikā radušos nolietotās rezerves daļas un materiālus par saviem līdzekļiem. |
| 15. | Izpildītājs nodrošina, ka ar saviem spēkiem, pacelšanas aprīkojumiem, darba rīkiem un materiāliem sniegs pakalpojumu Pasūtītāja infrastruktūras objektos, ievērojot Ministru kabineta 2010. gada 16. februāra noteikumus Nr. 137 „Cilvēku celšanai paredzēto pacēlāju tehniskās uzraudzības kārtība” un Ministru kabineta 2014. gada 18. marta noteikumus Nr. 143 „Darba aizsardzības prasības, strādājot augstumā” prasības, un, izmantojot aizsardzības līdzekļus, piemēroto darba apģērbu. |
| 16. | Izpildītājs nodrošina, ka pakalpojumu sniegs kvalificēts un pieredzējis personāls: vismaz 2 (divi) speciālisti ar „darbs augstumā” apliecībām, 2 (divi) speciālisti ar „pacēlāju operators” apliecībām un speciālisti ar elektrodrošības apliecībām ne zemākam par Bz (zemspriegums līdz 1000V) grupu. |

|  |
| --- |
| **2. IEKĀRTU PĀRBAUDES DARBI** |
| **DARBA NOSAUKUMS** | **BIEŽUMS GADĀ** |
| Iekārtu darbības specializēta pārbaude atbilstoši Ministru kabineta 2016. gada 19. aprīļa noteikumiem „Ugunsdrošības noteikumi”, sastādot minēto noteikumu 8. pielikuma apkures ierīces, iekārtas, dūmvadu un dabiskās ventilācijas kanālu tehniskā stāvokļa pārbaudes aktu (Tehniskās specifikācijas Pielikums Nr. 3). | 1 |

| **3. iekārtu apkopes darbi** |
| --- |
| **Darba nosaukums** | **Biežums gadā** |
| **3.1. Gaisa aizkaru apkope (87 gb.)** |
| 1 | Vizuālā vispārējā stāvokļa novērtēšana, tajā skaitā, cauruļvadu izolāciju, savienojumu, metāla konstrukcijas. | 2 |
| 2 | Gaisa filtru piesārņojuma pārbaude, stacionāra filtra tīrīšana/maināma filtra nomaiņa (ja ir aprīkots). | 2 |
| 3 | Termogalvas stiprinājumu un darba režīmu pārbaude, defektu novēršana (ja ir aprīkots). | 2 |
| 4 | Iekārtu, aprīkojuma un sildelementa tīrīšana. | 2 |
| 5 | Elektrokabeļu un elektrisko savienojumu drošības pārbaude, tajā skaitā, elektriskajā daļā pie dzinējiem, sildītājiem u.c., skrūvju savienojumu pievilkšana, ja nepieciešams. Defektu novēršana. | 2 |
| 6 | Ūdensvadu, sildelementa un apsaistes mezgla vizuāla apskate, cauruļu, savienojumu un izolācijas tehniskā stāvokļa novērtējums, noslēgarmatūru pārbaude, defektu novēršana (ja ir aprīkots). | 2 |
| 7 | Pretvibrācijas stiprinājumu drošības pārbaude, defektu novēršana (ja ir aprīkots). | 2 |
| 8 | Kondensāta novadīšanas cauruļvadu pārbaude, defektu novēršana (ja ir aprīkots). | 2 |
| 9 | Ventilatoru vispārēja pārbaude, vibrāciju pārbaude. Defektu novēršana. | 2 |
| 10 | Gaisa ieņemšanas/izplūdes restes pārbaude, defektu novēršana (ja ir aprīkots). | 2 |
| 11 | Piedziņas funkcionalitātes pārbaude, defektu novēršana. | 2 |
| 12 | Dzinēju un gultņu tehniska stāvokļa pārbaude, eļļošana, ja nepieciešams. Defektu novēršana. | 2 |
| 13 | Vadības paneļa darbības pārbaudē, defektu novēršana un tīrīšana. | 2 |
| 14 | Mīksto gaisvadu savienojumu pārbaudē, defektu novēršana (ja ir aprīkots). | 2 |
| 15 | Iekārtas darbības pārbaude visos darba režīmos, defektu novēršana. | 2 |
| 16 | Trauksmes signālu darbības pārbaude, defektu novēršana (ja ir aprīkots). | 2 |
| 17 | Gaisa plūsmas regulēšana. | 2 |
| 18 | Izplūdes gaisa temperatūras mērīšana, vai atbilst prasītajai. Defekta novēršana. | 2 |
| **3.2.** **Gaisa appŪtEs / kaloriferu iekārtu un griestu ventilatoru apkope (140 gb.)** |
| 1 | Vizuālā vispārējā stāvokļa novērtēšana, tajā skaitā, cauruļvadu izolāciju, savienojumu, metāla konstrukcijas. | 2 |
| 2 | Iekārtu, aprīkojuma un sildelementa tīrīšana. | 2 |
| 3 | Termogalvas stiprinājumu un darba režīmu pārbaude, defektu novēršana (ja ir aprīkots). | 2 |
| 4 | Elektrokabeļu un elektrisko savienojumu drošības pārbaude, tajā skaitā, elektriskajā daļā pie dzinējiem, sildītājiem u.c., skrūvju savienojumu pievilkšana, ja nepieciešams. Defektu novēršana. | 2 |
| 5 | Ūdensvadu, sildelementa un apsaistes mezgla vizuāla apskate, cauruļu, savienojumu un izolācijas tehniskā stāvokļa novērtējums, noslēgarmatūru pārbaude, defektu novēršana (ja ir aprīkots). | 2 |
| 6 | Ventilatoru vispārēja pārbaude, vibrāciju pārbaude. Defektu novēršana. | 2 |
| 7 | Gaisa ieņemšanas/izplūdes restes pārbaude, defektu novēršana (ja ir aprīkots). | 2 |
| 8 | Pretvibrācijas stiprinājumu drošības pārbaude, defektu novēršana (ja ir aprīkots). | 2 |
| 9 | Piedziņas funkcionalitātes pārbaude, defektu novēršana. | 2 |
| 10 | Dzinēju un gultņu tehniska stāvokļa pārbaude, eļļošana, ja nepieciešams. Defektu novēršana. | 2 |
| 11 | Vadības paneļa darbības pārbaudē, defektu novēršana un tīrīšana. | 2 |
| 12 | Mīksto gaisvadu savienojumu pārbaudē, defektu novēršana (ja ir aprīkots). | 2 |
| 13 | Iekārtas darbības pārbaude visos darba režīmos, defektu novēršana. | 2 |
| 14 | Trauksmes signālu darbības pārbaude, defektu novēršana (ja ir aprīkots). | 2 |
| 15 | Gaisa plūsmas regulēšana. | 2 |
| 16 | Izplūdes gaisa temperatūras mērīšana, vai atbilst prasītajai. Defekta novēršana. | 2 |

**Pielikumā:**

Tehniskās specifikācijas Pielikums Nr. 1 - Iekārtu izvietojums objektos *(atsevišķš dokumnets)*;

Tehniskās specifikācijas Pielikums Nr. 2 - Regulāro apkopju darbu grafiks *(atsevišķš dokumnets)*;

Tehniskās specifikācijas Pielikums Nr. 3 - Tehniskā stāvokļa pārbaudes akts *(atsevišķš dokumnets)*;

Tehniskās specifikācijas Pielikums Nr. 4 - Darba akts *(atsevišķš dokumnets)*;

Tehniskās specifikācijas Pielikums Nr. 5 - Iekārtu saraksts un atrašanas vietas *(atsevišķš dokumnets)*;

Tehniskās specifikācijas Pielikums Nr. 6 - Gaisa aizkaru tehniskās apkopes protokols *(atsevišķš dokumnets)*;

Tehniskās specifikācijas Pielikums Nr. 7 - Visu citu iekārtu tehniskās apkopes protokols *(atsevišķš dokumnets)*;

Tehniskās specifikācijas Pielikums Nr. 8 – Objekta apsekošanas lapa *(atsevišķs dokumnets).*

**2.pielikums**
iepirkumu procedūras nolikumam

“Appūtes iekārtu, kaloriferu, aizkaru, griestu ventilatoru apkope, remonts un pārbaude”

identifikācijas Nr. RS/2025/44

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

*“Appūtes iekārtu, kaloriferu, aizkaru, griestu ventilatoru apkope, remonts un pārbaude”*

*Identifikācijas Nr. RS/2025/44*

1. **IESNIEDZA**

|  |  |
| --- | --- |
| Uzņēmuma pilns nosaukums |  |
| Uzņēmuma reģistrācijas numurs un datums |  |
| Juridiskā adrese |  |
| Faktiskā adrese |  |
| Bankas rekvizīti |  |

1. **KONTAKTPERSONA**

|  |  |
| --- | --- |
| Vārds, uzvārds |  |
| Tālr. / Fakss |  |
| e-pasta adrese |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**3.pielikums**
iepirkumu procedūras nolikumam

“Appūtes iekārtu, kaloriferu, aizkaru, griestu ventilatoru apkope, remonts un pārbaude”

identifikācijas Nr. RS/2025/44

**FINANŠU PIEDĀVĀJUMA FORMA**

*“Appūtes iekārtu, kaloriferu, aizkaru, griestu ventilatoru apkope, remonts un pārbaude”*

*Identifikācijas Nr. RS/2025/44*

|  |  |  |
| --- | --- | --- |
|  | **Pakalpojuma nosaukums** | **Cena EUR bez PVN** |
| K1 | Pretendenta piedāvātā cena EUR bez PVN par visu iekārtu **apkopes un pārbaudes darbiem 1 (viena) gada periodam** (saskaņā ar Finanšu piedāvājuma pielikumu A un B) |  |
| K2 | Vispārējā kārtībā: Pretendenta piedāvātā **brigādes vienas stundas cena EUR bez PVN par apkopes laikā konstatēto bojājumu novēršanu\*** |  |
| K3 | Vispārējā kārtībā: Pretendenta piedāvātā **brigādes vienas stundas cena EUR bez PVN par Pasūtītāja pieteiktiem iekārtu remontiem\*** |  |
| K4 | Avārijas kārtībā: Pretendenta piedāvātā **brigādes vienas stundas cena EUR bez PVN par avārijas novēršanas darbiem\*** |  |

**Apkopes darbu izmaksas**

**Finanšu piedāvājuma pielikums A**

|  |  |  |  |  |
| --- | --- | --- | --- | --- |
| **Iekārtu nosaukums** | **Iekārtu skaits (gab.)** | **Apkopju biežums gadā** | **Cena EUR bez PVN vienai apkopei** | **Cena EUR bez PVN par kopējo apjomu vienā gadā** |
| Appūtes iekārtas | 8 | 2 |  |  |
| Kaloriferi | 111 | 2 |  |  |
| Gaisa aizkari | 87 | 2 |  |  |
| Griestu ventilatori | 21 | 2 |  |  |
| **KOPĀ:** |  |

**Pārbaudes darbu izmaksas**

**Finanšu piedāvājuma pielikums B**

|  |  |  |  |  |
| --- | --- | --- | --- | --- |
| **Iekārtu nosaukums** | **Iekārtu skaits (gab.)** | **Pārbaužu biežums gadā** | **Cena EUR bez PVN vienai pārbaudei** | **Cena EUR bez PVN par kopējo apjomu vienā gadā** |
| Appūtes iekārtas | 8 | 1 |  |  |
| Kaloriferi | 111 | 1 |  |  |
| Gaisa aizkari | 87 | 1 |  |  |
| Griestu ventilatori | 21 | 1 |  |  |
| **KOPĀ:** |  |

*\*Brigādes stundas cenā par apkopes laikā konstatēto bojājumu novēršanu, par vispārējā kārībā pieteiktajiem remontdarbiem un avārijas novēršanas darbiem ir jābūt iekļautām* ***visām*** *izmaksām, lai nodrošinātu pilnīgu pakalpojuma izpildi, tajā skaitā, darba, transporta, pacēlāja izmaksām, izsaukuma/ pieteikuma maksai, lai nodrošinātu pakalpojuma izpildi bez papildus maksas piestādīšanas Pasūtītājam.*

**4.pielikums**
iepirkumu procedūras nolikumam

“Appūtes iekārtu, kaloriferu, aizkaru, griestu ventilatoru apkope, remonts un pārbaude”

identifikācijas Nr. RS/2025/44

Līguma projekts
**LĪGUMS Nr. LIG-IEP/2025/\_\_\_\_\_\_\_***Appūtes iekārtu, kaloriferu, aizkaru, griestu ventilatoru apkope, remonts un pārbaude*

Rīgā,

*Datums skatāms laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, vien. reģ. Nr. 40003619950, turpmāk – Pasūtītājs, tās \_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_** , vien. reģ. Nr.\_\_\_\_\_\_\_\_\_\_, turpmāk – Izpildītājs, tās \_\_\_\_\_ personā, kurš rīkojas saskaņā ar statūtiem, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Appūtes iekārtu, kaloriferu, aizkaru, griestu ventilatoru apkope, remonts un pārbaude” (identifikācijas Nr. RS/2025/44) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Pasūtītājs uzdod Izpildītājam un Izpildītājs apņemas veikt appūtes iekārtu, kaloriferu un gaisa aizkaru, griestu ventilatoru (turpmāk – Iekārtas), kas uzstādīti Pasūtītāja objektos, apkopi, remontu un pārbaudes saskaņā ar tehnisko specifikāciju (Līguma 1. pielikums) un Finanšu piedāvājumu (Līguma 2. pielikums) (turpmāk – Pakalpojums).
	2. Iekārtas atrodas Pasūtītāja objektos, Tehniskās specifikācijas 5. pielikumā norādītajās adresēs.
	3. Nepieciešamības gadījumā Pasūtītājs ir tiesīgs iesniegt pieteikumu par pārbaudes, apkopes un/vai remonta veikšanas nepieciešamību arī par citām Pasūtītāja Iekārtām, kas nav minētas Tehniskajā specifikācijā, ar nosacījumu, ka šādu remontdarbu kopējā summa nepārsniedz 20 % no kopējās līguma cenas.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Pasūtītājs uzdod, un Izpildītājs sniedz Pakalpojumu līdz brīdim, kad ir pagājuši **3 (trīs) gadi** no Līguma spēkā stāšanās dienas, vai pasūtījumu kopējais apjoms ir sasniedzis Līguma 3.1.punktā minēto Līguma kopējo darījuma summu, tajā skaitā ņemot vērā Līguma 3.13. punktā noteiktās cenas korekcijas (atkarībā no tā, kurš no nosacījumiem iestājas pirmais). Pasūtītājam ir tiesības pagarināt Līguma termiņu, līdz Līguma kopējā summa sasniedz Līguma 3.1. punktā noteikto kopējo summu.
	3. Pasūtītājam ir tiesības izbeigt Līgumu, par to vienu mēnesi iepriekš rakstveidā brīdinot Izpildītāju.
	4. Līguma izbeigšana nevar būt par pamatu atteikumam neievērot saistības, kas izveidojušās starp Pusēm, pamatojoties uz Līgumu, līdz Līguma izbeigšanai. Jebkuri noteikumi, kas pēc savas būtības ir spēkā pēc Līguma izbeigšanas saskaņā ar Līgumu (piemēram, garantijas saistības), paliek spēkā līdz to pienācīgai izpildei un ir saistoši abu Pušu saistību un tiesību pārņēmējiem.
	5. Ja saskaņā ar Līguma nosacījumiem Līgums tiek izbeigts pirms termiņa, uz sniegto Pakalpojumu daļu ir spēkā Līgumā noteiktā garantija.
3. **LĪGUMA SUMMA UN NORĒĶINU KĀRTĪBA**
	1. Līguma kopējā summa ir EUR \_\_\_\_\_\_\_\_ (\_\_\_\_\_ euro un 00 centi), neieskaitot pievienotās vērtības nodokli (turpmāk – PVN). PVN likme tiks piemērota saskaņā ar spēkā esošo Pievienotās vērtības nodokļa likumu.
	2. Par veiktajiem apkopes darbiem Pušu pilnvarotās personas noformē un paraksta Tehniskās apkopes protokolu (Tehniskās specifikācijas 6. un 7. pielikums), kas kalpo par pamatu samaksai par pakalpojuma izpildi, ko Pasūtītājs vienu reizi mēnesī veic, pamatojoties uz Izpildītāja iesniegto rēķinu.
	3. Par veiktajiem Iekārtu pārbaudes darbiem Pušu pilnvarotās personas noformē un paraksta Iekārtas tehniskā stāvokļa pārbaudes aktu (Tehniskās specifikācijas 3. pielikums), kas kalpo par pamatu samaksai par pakalpojuma izpildi, ko Pasūtītājs vienu reizi mēnesī veic, pamatojoties uz Izpildītāja iesniegto rēķinu.
	4. Iekārtu remontdarbu, kas konstatēti apkopes laikā vai ir Pasūtītāja pieteikti, veikšanas darba brigādes 1 (vienas) stundas cena ir norādīta Finanšu piedāvājumā (Līguma 2. pielikums).
	5. Iekārtu avārijas remontdarbu veikšanas darba brigādes 1 (vienas) stundas cena ir norādīta Finanšu piedāvājumā (Līguma 2. pielikumu).
	6. Par veiktajiem Iekārtu remonta darbiem Pušu pilnvarotās personas noformē un paraksta darbu aktu (Tehniskās specifikācijas 4. pielikums), kas kalpo par pamatu samaksai par pakalpojuma izpildi, pamatojoties uz Izpildītāja iesniegto rēķinu.
	7. Izpildītāja piedāvātā cena Iekārtu remontdarbu izpildes ietvaros izmantojamiem materiāliem un rezerves daļām nedrīkst vairāk kā par 10 % (desmit procentiem) pārsniegt attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt, no Izpildītāja ražotāja cenu lapā noteiktās cenas. Izpildītājam ir pienākums iesniegt paskaidrojumus, kas pamato cenu izcelsmi. Papildus Izpildītājs ir tiesīgs Darbu aktā norādīt ar materiālu vai rezerves daļu piegādi saistītos izdevumus.
	8. Apmaksu par Izpildītāja kvalitatīvi sniegtajiem Pakalpojumiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu. Par samaksas dienu uzskatāms bankas atzīmes datums Pasūtītāja maksājuma uzdevumā.
	9. Izpildītājs elektroniski sagatavotus rēķinus nosūta uz Pasūtītāja elektronisko pasta adresi: rekini@rigassatiksme.lv. Puses piekrīt, ka rēķins ir sagatavojams un nosūtāms elektroniski. Par rēķina saņemšanas dienu tiek uzskatīta tā diena, kurā rēķins ir nosūtīts.
	10. Rēķinos, darba aktos, tehniskās apkopes protokolos un tehniskā stāvokļa pārbaudes aktos Izpildītājam ir obligāti jānorāda šī Līguma numurs.
	11. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
	12. Finanšu piedāvājumā norādītās cenas var tikt mainītas (palielinātas vai samazinātas) vienu reizi gadā, sākot ar otro gadu pēc līguma noslēgšanas, veicot cenu indeksāciju un piemērojot Latvijas Republikas Centrālās statistikas pārvaldes noteiktos patēriņa cenu indeksus (pārmaiņas) patēriņa grupai “Iekārtu remonts” (NACE 33.122.), ja indeksa (pārmaiņu) svārstības ir vismaz 5 %. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, Finanšu piedāvājumā norādītās cenas attiecīgi samazina.
4. **PAKALPOJUMA SNIEGŠANAS KĀRTĪBA**
	1. Izpildītājs apņemas nodrošināt Pakalpojumu izpildi atbilstoši Līguma noteikumiem.
	2. Iekārtu apkope, pārbaudes un/vai remonts jāveic atbilstoši Tehniskajā specifikācijā norādītajam biežumam un kalendārajam grafikam (Tehniskās specifikācijas 2.pielikums) vai pēc Pasūtītāja rakstiska pieteikuma.
	3. Par veiktajiem apkopes, pārbaudes un remonta darbiem Izpildītāja pārstāvis noformē dokumentāciju atbilstoši Tehniskās specifikācijas un tās pielikumu nosacījumiem.
	4. Pasūtītāja pilnvarotajai personai ir tiesības pieteikt Pakalpojumu, nosūtot pieprasījumu uz Izpildītāja elektronisko pastu. Pēc Pakalpojuma pieteikumu saņemšanas Izpildītājam ir pienākums sniegt Pakalpojumu, ievērojot Tehniskajā specifikācijā noteikto reaģēšanas laiku.
	5. Ja Tehniskajā specifikācijā noteiktajā termiņā Pakalpojumu nav iespējams sniegt objektīvu iemeslu dēļ, Pušu pilnvarotās personas vienojas par izpildes termiņa pagarināšanu.
	6. Izpildītājs apņemas uzsākt Iekārtu remonta, kas nav avārijas remontdarbi, izpildi tikai pēc tam, kad ar Pasūtītāja pilnvaroto personu ir saskaņots remonta apjoms, tā izmaksas un termiņi atbilstoši Darbu aktam.
	7. Avārijas remontdarbu termiņi ir noteikti Tehniskajā specifikācijā. Ja avārijas remontdarbu ietvaros nav nepieciešams veikt Iekārtu elementu nomaiņu, pirms avārijas remontdarbu veikšanas, darbus telefoniski saskaņo ar Pasūtītāja pārstāvi un 2 (divu) dienu laikā pēc avārijas remontdarbu veikšanas, iesniedz Pasūtītāja pārstāvim Darbu aktu. Ja avārijas remontdarbu ietvaros ir nepieciešams veikt Iekārtu elementu nomaiņu, tad Izpildītājs veic avārijas apturēšanas (novēršanas) darbus un pirms Iekārtu elementu nomaiņas, saskaņo ar Pasūtītāja pārstāvi izmaksas, sastādot Darbu aktu.
	8. Pasūtītāja pilnvarotā persona, pieņemot Iekārtu remontdarbus, pārbaudes darbus un/vai apkopes darbus, paraksta Izpildītāja iesniegto attiecīgo izpildi apliecinošo dokumentu.
	9. Ja Pušu pilnvaroto personu saskaņotajā termiņā iekārtu remontu objektīvu iemeslu dēļ veikt nav iespējams, Pušu pilnvarotās personas vienojas par izpildes termiņa pagarināšanu.
	10. Pasūtītājam ir pienākums informēt Izpildītāju par darba vides riskiem, nosūtot informāciju uz Līgumā norādītā Izpildītāja pilnvarotās personas e-pasta adresi.
	11. Izpildītāja pienākums ir uzņemties visu atbildību par Līguma izpildē iesaistīto personu instruktāžu un apmācību darba aizsardzības jomā pirms Līguma izpildes uzsākšanas un visā laika posmā, kad šīs personas tiek nodarbinātas Pasūtītāja teritorijā Līguma izpildes ietvaros.
	12. Izpildītājam ir pienākums darba uzskaiti reģistrēt Pasūtītāja izvēlētā ārpakalpojumu darba izpildes kontroles programmas “Lars” lietotnē.
5. **GARANTIJAS SAISTĪBAS**
	1. Izpildītājs nodrošina sniegtajā Pakalpojuma izpildes laikā veiktajiem iekārtu remonta darbiem, izmantotajiem un piegādātajiem materiāliem, kā arī rezerves daļām, ne mazāk kā 24 (divdesmit četru) mēnešu garantiju.
	2. Izpildītājs garantijas laikā bez atlīdzības Iekārtām novērš defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojumu sniegšanas laikā.
	3. Izpildītājs par saviem līdzekļiem novērš konstatētos defektus 3 (trīs) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sastādīts Darba akts bojājuma vai defekta konstatēšanai, nepieciešamības gadījumā pieaicinot citus ekspertus vai speciālistus. Pēc Darba akta sastādīšanas Pasūtītājs nekavējoties par to informē Izpildītāju telefoniski, un nosūta Izpildītājam 1 (vienu) Darba akta eksemplāru uz elektroniskā pasta adresi. Izpildītājs apņemas 3 (trīs) darba dienu laikā no Darba akta sastādīšanas dienas bez papildus samaksas novērst atklātos defektus.
	4. Ja Pakalpojums ir veikts nekvalitatīvi, vai tā izpildei nepieciešamo materiālu vai rezerves daļu piegāde veikta nekvalitatīvi, materiāli vai rezerves daļas ir nekvalitatīvi vai nefunkcionējoši, Pasūtītāja pilnvarotā persona neparaksta Pakalpojuma izpildi apliecinošo dokumentu un 3 (trīs) darba dienu laikā sagatavo un nosūta pretenziju uz Izpildītāja pilnvarotās personas e-pasta adresi, kurā norāda konstatētos defektus vai citas neatbilstības Līguma vai normatīvo aktu noteikumiem.
	5. Izpildītājs par saviem līdzekļiem novērš Pasūtītāja pilnvarotās personas pretenzijā norādītos trūkumus un 3 (trīs) darba dienu laikā atkārtoti nodrošina Pakalpojuma izpildi.
6. **PUŠU ATBILDĪBA**
	1. Izpildītājs apņemas sniegt kvalitatīvu Pakalpojumu saskaņā ar Līgumu un pamatojoties uz normatīvajiem aktiem. Izpildītājs apliecina, ka Pakalpojumu sniegs atbilstoši kvalificēts personāls, kuram ir Latvijas Republikas normatīvajos aktos izsniegta apliecība un praktiska pieredze Līgumā noteikto darbu izpilde.
	2. Izpildītājs apņemas pēc Pasūtītāja pilnvarotās personas pieprasījuma saņemšanas sniegt visu nepieciešamo informāciju par Pakalpojuma sniegšanas norisi un citiem jautājumiem, kas ir Izpildītāja rīcībā un attiecas uz Pakalpojuma izpildi.
	3. Izpildītājs apņemas Iekārtu bojājuma gadījumā nodrošināt Izpildītāja tehniskā personāla ierašanos Pasūtītāja norādītā objektā Tehniskajā specifikācijā norādītajos reaģēšanas laikos.
	4. Izpildītājs uzņemas atbildību par darba drošības tehnikas un normatīvajos aktos noteikto ugunsdrošības noteikumu ievērošanu Līguma izpildes procesā un par šo noteikumu neievērošanu Pasūtītāja teritorijā, kā arī ņemt vērā energopārvaldības sistēmas prasības energoresursu lietotājiem, ar kurām Izpildītājs ir iepazīstināts (Līguma 3. pielikums).
	5. Izpildītājs uzņemas visu atbildību par Līguma izpildē iesaistīto personu apmācību par metodiskiem ieteikumiem energopārvaldības sistēmas prasības energoresursu lietotājiem, ar kuriem tas tiek iepazīstināts, pirms Līguma izpildes uzsākšanas un visā laikposmā, kad šīs personas tiek nodarbinātas Pasūtītāja teritorijā Līguma izpildes sakarā.
	6. Izpildītājs uzņemas pilnu materiālo atbildību par Pasūtītāja īpašumu un/ vai tam nodarītajiem bojājumiem Pakalpojuma sniegšanas laikā.
	7. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/ vai bezdarbību un nodarītajiem zaudējumiem.
	8. Izpildītājs atbild par visiem bojājumiem, kas nodarīti Pakalpojuma izpildei nodotajām Pasūtītāja Iekārtām.
	9. Pasūtītājs apņemas saskaņā ar Līguma noteikumiem savlaicīgi un pilnā apmērā veikt samaksu par pilnīgi un pienācīgā kvalitātē izpildītajiem Pakalpojumiem, pamatojoties uz abu Pušu pilnvaroto personu parakstītu Pakalpojuma izpildi apliecinošu dokumentu.
	10. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos, Pasūtītājam ir tiesības piemērot Izpildītājam līgumsodu 0,1% apmērā no kavētā maksājuma summas par katru nokavēto dienu.
	11. Par Pakalpojuma nesniegšanu Līgumā, Tehniskajā specifikācijā vai Pušu pārstāvju noteiktajā termiņā, Pasūtītājam ir tiesības piemērot Izpildītājam līgumsodu 0,1% apmērā no kavētās Pakalpojuma daļas summas par katru nokavēto dienu.
	12. Gadījumā, ja Izpildītājs nenovērš trūkumus 5.3. un 5.5. apakšpunktā minētā termiņā, Pasūtītājam ir tiesības piemērot Izpildītājam līgumsodu 0,1% apmērā no nekvalitatīvi vai Līguma noteikumiem neatbilstoša Pakalpojuma summas par katru dienu līdz trūkumu novēršanai.
	13. Par Līguma 4.7. punktā noteikto termiņu neievērošanu, ja Izpildītājs nav ieradies uz avārijas izsaukumu norādītajā termiņā, Pasūtītājs piemēro Izpildītājam līgumsodu EUR 20,00 (divdesmit euro un 0 centi) par katru kavējuma stundu.
	14. Līgumsodu samaksa neatbrīvo Puses no Līgumā atrunāto saistību pilnas izpildes. Līgumsoda summa netiek ieskaitīta zaudējumu atlīdzībā.
	15. Aprēķinātais līgumsods jāsamaksā 15 (piecpadsmit) dienu laikā no pretenzijas saņemšanas brīža. Pasūtītājam ir tiesības Līgumsodu ieturēt no Izpildītājam izmaksājamās nauda summas. Līgumsoda samaksa neatbrīvo Puses saistību izpildes un zaudējumu atlīdzināšanas pienākuma.
	16. Līguma 6.10., 6.11. un 6.12. apakšpunktos noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildīto saistību apjoma.
	17. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	18. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā.
	19. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	20. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā: [sadarbibas\_ar\_darijumu\_partneriem\_pamatprincipi\_2025.pdf](https://www.rigassatiksme.lv/files/sadarbibas_ar_darijumu_partneriem_pamatprincipi_2025.pdf). Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
	21. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
	22. Izpildītājs, sniedzot Pakalpojumu, ievēro Līguma noteikumus, Tehnisko specifikāciju, Latvijas Republikā spēkā esošos normatīvos aktus ugunsdrošības prasību, darba drošības un vides aizsardzības noteikumu ievērošanā, Pasūtītāja izstrādātos noteikumus “Darba drošības un vides aizsardzības noteikumi pakalpojumu sniedzējiem, piegādātājiem un būvdarbu veicējiem” (Līguma 4. pielikums), kā arī uzņemas atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā.
7. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī trešo personu vandālisms, karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
	3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.

**8. KONFIDENCIALITĀTE**

* 1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
1. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_;
		2. no Izpildītāja puses – \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		3. pilnvarotajām personām ir tiesības pieteikt un pieņemt darbus, saskaņot Iekārtas uzstādīšanas laikus, parakstīt pieņemšanas - nodošanas aktus, rēķinus un pavadzīmes, nosūtīt neatbilstības pieteikumus, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
	2. Par Izpildītāja informēšanu par darba vides riskiem, Pasūtītājs nozīmē atbildīgo personu - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
	4. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	5. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	6. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	7. Līgums ir saistošs Pušu tiesību un saistību pārņēmējiem.
	8. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
	9. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	10. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	11. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
2. **PUŠU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| Rīgas pašvaldības sabiedrība ar ierobežotu atbildību SIA “Rīgas satiksme”juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr. 40003619950Banka: AS „Citadele Banka”Kods: PARXLV22Konts: LV56PARX0006048641565 |  |  |
| /\*paraksts/ |  | /\*paraksts/ |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**3. pielikums**līgumam Nr.\_\_\_

Rīgas pašvaldības sabiedrība ar ierobežotu atbildību “Rīgas satiksme”

Reģ. Nr.40003619950

**APSTIPRINU**

Rīgas pašvaldības SIA “Rīgas satiksme”

valdes priekšsēdētāja p.i. /*personiskais paraksts*/A.Požarnovs

2017.gada 26.maijā

**METODISKIE IETEIKUMI Nr. INA-MI/2017/2**

**„RP SIA „Rīgas Satiksme” Energopārvaldības sistēmas (EnPS) prasības energoresursu lietotājiem”**

RĪGĀ

2017.gadā

**I. VISPĀRĪGIE JAUTĀJUMI**

1. Šie metodiskie ieteikumi ir dokuments, kas apraksta RP SIA „Rīgas satiksme” (turpmāk– Sabiedrība**)** Energopārvaldības sistēmas (turpmāk - EnPS) prasības un ieteicamās darbības energoresursu racionālai izmantošanai. Tās iespēju robežās jāievēro lietotājiem: darbiniekiem un sadarbības partnerim (turpmāk– citi lietotāji), kuri veic darbības Sabiedrības teritorijā.
2. **Ieteikumu mērķis** ir informēt lietotājus, lai veicinātu efektīvu energoresursu izmantošanu Sabiedrības administratīvās telpās un ražošanas objektos, kā arī vadot transporta līdzekļus.
3. Sabiedrības darbinieki un citi lietotāji jārosina un jāmotivē ieviest uzlabojumus, tādējādi veicinot uzņēmuma energoefektivitātes paaugstināšanu, kā arī ievērot šos ieteikumus, kas orientēti uz paradumu maiņu, nodrošinot apmācību, veicinot izpratni, sniedzot norādījumus, izvietojot uzlīmes, veicinot ekobraukšanu. Savukārt, pasākumi un darbības efektīvai energoresursu izmantošanai un zudumu samazināšanai nedrīkst pasliktināt sniegtā pakalpojuma kvalitāti.
4. **EnPS darbības sfēra un robežas:**
* sfēra – sabiedriskais transports, autotransports un stāvvietu pakalpojumi;
* robežas – aptver STL, autotransportu un infrastruktūras objektus, kas ir Sabiedrības valdījumā.
1. **Ietvertie energoresursu elementi ir:** elektroenerģija, degviela, dabas gāze un siltumenerģija.

**II. INFORMATĪVĀ DAĻA**

1. **Ieteikumi efektīvai energoresursu izmantošanai un zudumu samazināšanai**

Ieteikumu mērķis ir **informēt lietotājus**, **lai veicinātu efektīvu energoresursu izmantošanu un zudumu samazināšanu** Sabiedrības administratīvās telpās un ražošanas objektos, kā arī vadot transporta līdzekļus. Katrs no mums var palīdzēt enerģijas taupīšanā ar vienkāršām izmaiņām mūsu darba ieradumos. Visi Sabiedrības darbinieki un citi lietotāji ievēro prasības racionālā energoresursu izlietošanā, ziņo par neatbilstībām un sniedz priekšlikumus.

* 1. **Infrastruktūras objekti**
		1. Rekomendācijas darbiniekiem un citiem lietotājiem, uzturoties biroju un palīgtelpās:
* Racionāli izmantot elektriskās drēbju žāvētavas.
* Nenovietot ledusskapi un saldēšanas iekārtas blakus siltuma avotam.
* Ņemot vērā to, ka apgaismojums veido vidēji 30% no elektroenerģijas patēriņa birojos, liela daļa elektroenerģijas var tikt ietaupīta ne tikai ierīkojot energoefektīvus apgaismojuma ķermeņus, bet arī **informējot par to darbiniekus**:
1. pēdējais, kas iziet no telpas izslēdz gaismu!
2. izmantot lokālo apgaismojumu tur, kur tas ir iespējams.
	* 1. Rekomendācijas remontu, iekārtu un instrumentu darbības nodrošināšanā:
* Pēc darba beigām izslēgt elektroiekārtas. Neatstāt ieslēgtās elektroiekārtas bez uzraudzības.
* Izvēlēties elektroiekārtu darba režīmu atbilstoši tehnoloģijas procesa īpatnībām.
* Izmantojot elektroiekārtas, ievērot to lietošanas instrukcijas.
	+ 1. Rekomendācijas darbiniekiem un citiem lietotājiem siltumenerģijas patēriņa samazināšanai:

Vispārējās prasības slēgtu darba telpu vēdināšanai, telpu mikroklimatam un apgaismojumam nosaka MK noteikumi Nr. 359 „Darba aizsardzības prasības darba vietās”.

* Izmantojot apkures radiatoru regulatorus, uzstādīt atbilstošu telpu apkures režīmu. Ievērot taupīgu apkures režīmu brīvdienās un atvaļinājumu laikā.
* Rudens un ziemas laikā, beidzot darbu, aizvērt logus.
* Nosakot temperatūras režīmu telpā, ņemt vērā temperatūras mērītāju rādījumus. Telpās, kuras netiek izmantotas, vai arī prombūtnes laikā temperatūru var samazināt līdz +16... +17 °C grādiem
* Ventilācija. Nodrošināt svaigu gaisu telpās regulāri. Atvērt logus pilnībā (ja iespējams) uz dažām minūtēm un aizvērt tos ciet, nevis atstāt tos vēdināšanas režīmā. Regulāra telpu vēdināšana ne tikai nodrošina ar svaigu gaisu, bet arī nepieciešamo mitruma daudzumu. Izmantojiet vairākas metodes telpu ventilēšanai: aizveriet termostatiskos ventiļus un atveriet plaši logus uz vismaz 5 minūtēm; radiet telpās caurvēju, atverot logus pretējās telpās.
* Neaizsegt radiatorus ar aizkariem vai paneļiem: gaisam ir jācirkulē, lai var veiksmīgi notikt siltumapmaiņa.
* Ieslēdzot gaisa kondicionēšanas iekārtas, aizvērt logus. Neizmantot gaisa kondicionēšanas iekārtas apkures sezonā.
* Izvairīties no nelietderīgas noliktavu (u.c., piemēram, glabātuvju, pagrabu) apsildīšanas.

Metodiskie ieteikumi stājas spēkā 2017.gada 1.jūnijā.

**IZRAKSTS PAREIZS**

Rīgas pašvaldības SIA „Rīgas satiksme”

**4.pielikums**līgumam Nr. \_\_\_\_

**DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM**

1. **DOKUMENTĀ LIETOTO TERMINU UN SAĪSINĀJUMU SKAIDROJUMS**
	1. **Avārijas situācija** – sistēmas (iekārtas, aparatūras, ierīces, ēkas komunikāciju un ne tikai) vai citu objektu pēkšņa sabojāšanās (defekts), kura rada neplānotu to darbības apstādināšanu un kuras sekas var būt nelaimes gadījums, materiālie zaudējumi.
	2. **Ārkārtas situācija** – notikums ārpus parastās secības, kārtības, kad ir apdraudēta cilvēka dzīvība un veselība, ir noticis nelaimes gadījums vai apdraudēta apkārtējā vide.
	3. **Darbi** – darbi un pakalpojumi (t.sk., kas tiek veikti, izpildot piegādes līgumus), ko Izpildītājs apņēmies sniegt Pasūtītāja Objektos uz līguma vai cita veida sadarbības pamata.
	4. **Darba vieta** – vieta, kurā Nodarbinātais veic Darbu.
	5. **IAL** – individuālie aizsardzības līdzekļi.
	6. **Izpildītājs** – uzņēmums, kurš uz Līguma vai cita veida sadarbības pamata, veic Darbus Objektos.
	7. **Līgums** – Izpildītāja un Pasūtītāja noslēgts līgums par pakalpojumu sniegšanu, piegādi ar iebūvēšanu, uzstādīšanu vai apkalpošanu vai būvdarbu veikšanu.
	8. **Nodarbinātais** – jebkura fiziska persona, kuru nodarbina Izpildītājs, tai skaitā Izpildītāja piesaistītā apakšuzņēmuma nodarbinātie, ja tādi ir.
	9. **Noteikumi** – šie noteikumi.
	10. **Objekts/-i** – Pasūtītāja īpašumā, valdījumā, pārvaldīšanā, apsaimniekošanā vai lietošanā esoša teritorija vai telpas.
	11. **Pasūtītājs** – Rīgas pašvaldības sabiedrība ar ierobežotu atbildību “Rīgas satiksme”.
2. **APRAKSTS**
	1. Pasūtītājs ir sertificēts atbilstoši ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
	2. Pasūtītājs rūpējas par savu darbinieku un Pasūtītāja Objektā Nodarbināto un apmeklētāju drošību. Pasūtītājs ir izvirzījis un seko noteiktām vērtībām, skatīt 1. attēlu.



1. attēls “Pasūtītāja vērtības”.

* 1. Pasūtītājs, pamatojoties uz Darba aizsardzības likuma 16. pantu, Izpildītājam nosaka ievērot normatīvo aktu un Noteikumu prasības, izpildot Darbus.
	2. **Būtiskākie darba vides riski Izpildītājam, veicot Darbus**
		1. Jānovērtē Objekta specifika (piemēram, kultūrvēsturiskā vērtība, paaugstinātas ugunsbīstamības objekts, lietošanas mērķis, specifiskas ražošanas funkcijas) un jāpielāgo atbilstošas Darba izpildes metodes.
		2. Jārēķinās ar iesaistītajām pusēm, kuras var tikt ietekmētas Darbu veikšanas laikā. Iesaistītās puses ir Objekta lietotāji, apmeklētāji, Pasūtītāja darbinieki, kuri var atrasties vai pārvietoties Darbu veikšanas vietā.
		3. Jāievēro, ka Darbus ir atļauts veikt, ja ir nodrošināts, ka veicamais Darbs neradīs draudus iesaistīto pušu vai jebkura sabiedrības locekļa dzīvībai, veselībai vai mantai.
		4. Nepieļaut Avārijas situāciju radīšanu ar darbību vai bezdarbību. Avārijas situācijā jārīkojas atbilstoši Noteikumu 2.7. punktā noteiktajai kārtībai.
		5. Nodarbinātajam, veicot Darbus, jāievēro šādi noteikumi:
			1. aizliegts smēķēt;
			2. aizliegts atrasties alkohola, narkotisko un citu apreibinošo vielu ietekmē;
			3. pēc iespējas jālieto darba apģērbs ar Nodarbinātā darba devēja nosaukumu vai piestiprinātu darbinieka darba apliecību un jāizmanto atbilstoši IAL;
			4. jābūt apmācītam drošam darbam un ar darbinieka apliecību;
			5. jānorobežo darba vieta un jāizvieto drošības zīmes, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
			6. jāinformē par bīstamo darbu veikšanu pirms to uzsākšanas;
			7. darba aprīkojumam jābūt pārbaudītam un marķētam;
			8. jāzina, kā rīkoties Avārijas un Ārkārtas situācijā.
	3. **Vispārīgās prasības, uzsākot un veicot Darbus Objektā**
		1. Izpildītājs Līguma darbības laikā nodrošina darba aizsardzības, vides aizsardzības, elektrodrošības un ugunsdrošības prasību ievērošanu saskaņā ar Latvijas Republikā spēkā esošajiem normatīvajiem aktiem.
		2. Izpildītājs pirms Darbu uzsākšanas Objektā Nodarbinātajiem nodrošina:
			1. darba aizsardzības, ugunsdrošības instruktāžu un profesionālo apmācību, atbilstoši veicamajam Darbam;
			2. iepazīstināšanu ar Noteikumos noteiktajām prasībām;
			3. apmācību par resursu lietderīgu izmantošanu (elektroenerģija, ūdens, izejvielas), pareizu atkritumu apsaimniekošanu Darbu veikšanas vietā, ķīmisko vielu izmantošanu un glabāšanu;
			4. darba vides risku novērtējumu veicamiem Darbiem Objektā un Nodarbināto iepazīstināšanu ar risku novērtējumu;
			5. obligātās veselības pārbaudes pirms Darbu uzsākšanas;
			6. apmācību reaģēšanai Avārijas un Ārkārtas situācijās;
			7. Nodarbināto apliecības, kurās ietverta šāda informācija: darba devēja nosaukums, darbinieka vārds, uzvārds, amats, apliecības izdošanas datums un fotogrāfija.
		3. Caurlaižu režīms:
			1. Transportlīdzekļa iebraukšana vai Nodarbinātā iekļūšana Pasūtītāja teritorijā vai Objektā notiek caurlaižu punktos, ja tādi ir izveidoti. Caurlaižu punkti tiek nodrošināti šādās teritorijās – Rīgā, Brīvības ielā 191, Fridriķa ielā 2, Ganību dambī 32, Kleistu ielā 28, Kleistu ielā 29, Augusta Spariņa iela 1, Vestienas ielā 35 un Vienības gatvē 16 (no Jelgavas ielas puses). Iebraukšanas un iekļūšanas atļaujas saņemšanu organizē Izpildītāja pārstāvis vismaz 3 darba dienas pirms nepieciešamības iebraukt vai iekļūt Pasūtītāja teritorijā vai Objektā.
			2. Nodarbinātajiem caurlaides izsniedz Izpildītāja pārstāvim, pamatojoties uz Izpildītāja rakstisku iesniegumu, kurā norāda Nodarbinātā vārdu, uzvārdu. Pasūtītāja caurlaides saņemšanai iesniegtos Nodarbināto personas datus apstrādā ar mērķi nodrošināt drošību Pasūtītāja teritorijās. Izpildītāja pārstāvis, saņemot caurlaidi, ar savu parakstu žurnālā apliecina, ka tas ieguvis Nodarbināto piekrišanu personas datu apstrādei norādītajam mērķim. Caurlaides saņemšanu organizē Izpildītāja pārstāvis vismaz 3 darba dienas pirms nepieciešamības iekļūt Pasūtītāja teritorijā vai Objektā.
			3. Iebraukšanas/iekļūšanas atļauja tiek izsniegta līdz Līguma darbības termiņa beigām. Ja Izpildītājs nomaina transportlīdzekli, transportlīdzeklim piešķir jaunu iebraukšanas atļauju.
			4. Ja nepieciešams Objektā ievest vai izvest materiālās vērtības (piem., instrumentus, aprīkojumu, rezerves daļas u. tml.), pirms to ievešanas, Izpildītājs iesniedz Pasūtītāja atbildīgajam darbiniekam ievesto/izvesto materiālo vērtību sarakstu. Apsardzei vai Pasūtītāja darbiniekiem, kas atbildīgi par drošību Objektos, ir tiesības pārbaudīt transportlīdzekļus, kas iebrauc/izbrauc no Pasūtītāja teritorijas, lai pārliecinātos par to, ka netiek ievestas vai izvestas sarakstā neminētas materiālās vērtības. Šāda kārtība attiecas uz Nodarbinātajiem, ja tie ienes vai iznes no Objekta materiālās vērtības.
			5. Nodarbinātajiem aizliegts atrasties Pasūtītāja teritorijā vai Objektā brīvdienās un svētku dienās, kā arī darbdienās no plkst. 16.31 līdz 7.29, izņemot gadījumus, ja Darbi veicami šajā laikā vai ir objektīvs pamatojums un ir saņemts saskaņojums no Iekšējās drošības sistēmu daļas, ko organizē par Līgumu izpildi atbildīgais Pasūtītāja darbinieks. Caurlaides nozaudēšanas vai bojāšanas gadījumā Izpildītājs apmaksā Pasūtītājam radītos zaudējumus 14,23 EUR (četrpadsmit euro un divdesmit trīs centi) apmērā.
		4. Izpildītāja Nodarbināto ierašanās un uzturēšanās kārtība Objektā:
			1. saskaņot Darbu uzsākšanu ar Līgumā norādīto kontaktpersonu/atbildīgo personu;
			2. nodrošināt, ka Nodarbinātajam, veicot Darbus Objektā, ir darbinieka apliecība, ko Nodarbinātais uzrāda pēc Pasūtītāja pārstāvja pieprasījuma;
			3. nodrošināt, ka Nodarbinātais Objektā nelieto un neatrodas alkohola, narkotisko vai psihotropo vielu ietekmē.
		5. Ja ir aizdomas, kas Nodarbinātais atrodas alkohola reibuma stāvoklī vai narkotisko, psihotropu vielu ietekmē (piemēram, par to liecina izelpas smaka, neskaidra runa, nestabila gaita), Pasūtītājs atstādina Nodarbināto no Darbu veikšanas un pieaicina Izpildītāja pārstāvi pārkāpuma konstatēšanai. Izpildītāja pārstāvim ir pienākums nekavējoties, bet ne vēlāk kā stundas laikā, ierasties Objektā un atzīt pārkāpumu, vai nodrošināt, ka Nodarbinātais veic pārbaudi atbilstoši Ministru kabineta 2008. gada 2. jūnija noteikumiem Nr. 394 “Alkohola, narkotisko, psihotropo vai toksisko vielu ietekmes pārbaudes kārtība”. Ja Izpildītāja pārstāvis neierodas norādītajā laikā vai atsakās ierasties Objektā, Nodarbinātais tiek izraidīts no Objekta. Ja vektajā pārbaudē tiek apliecināts un Izpildītājs ir iesniedzis pierādījumus Pasūtītājam, ka Nodarbinatais nav alkohola reibuma stāvoklī, narkotisko vai psihotropo vielu ietekmē, Pasūtītājs sedz pārbaudes izmaksas. Ja Izpildītāja pārstāvis neierodas norādītajā laikā vai atsakās ierasties Objektā, vai nesniedz informāciju par Nodarbinātā pārbaudes rezultātiem, Pasūtītājam ir tiesības piemērot Noteikumu 3.8.6. punktā noteikto līgumsodu. Izpildītāja pārstāvis ir atbildīgs par to, lai iegūtu Nodarbināto piekrišanu īpašās kategorijas personas datu apstrādei norādītajam mērķim.
		6. Prasības Darba vietas iekārtošanai:
			1. izvērtēt pirms Darbu uzsākšanas iespējamos riskus Objekta lietotājiem, apmeklētājiem, Pasūtītāja darbiniekiem un jebkuram sabiedrības loceklim;
			2. norobežot un izvietot brīdinājuma zīmes Darba vietā, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
			3. norobežot ne tikai Darba vietu, bet arī zonu, kurā darbības rezultātā var rasties riski citām personām vai tikt bojāti transportlīdzekļi, neatkarīgi no Darbu veikšanas ilguma (piemēram, jumta tīrīšanas laikā vieta, kur var krist notīrītais materiāls no augšas; telpās, veicot mitro uzkopšanu, vieta, kur slidena grīda; izraktas bedres vai nelīdzenas vietas, kurās var paklupt vai iekrist). Nodrošināt, lai norobežotajā zonā neatrodas citas personas un materiālās vērtības (piemēram, transportlīdzekļi);
			4. nodrošināt Nodarbinātajiem pieejamu pirmās palīdzības aptieciņu un ugunsdzēsības aparātu (ja tiek veikti ugunsbīstami darbi);
			5. nodrošināt drošu elektrības kabeļu izmantošanu. Pārvietošanās ceļos Darba vietā nodrošināt kabeļu aizsardzību pret nejaušu to bojāšanu vai aizķeršanos aiz tiem un nodrošināt kabeļu aizsardzību pret mehāniskajiem bojājumiem;
			6. izmantot āra apstākļiem speciāli piemērotus elektroinstrumentus (piemēram, pagarinātāju) un kontaktligzdas aprīkot ar nosedzošajiem vāciņiem;
			7. uzturēt kārtīgu Darba vietu, aizliegts izraisīt vides piesārņojumu, veidot ar Pasūtītāju nesaskaņotu atkritumu un materiālu uzkrājumus;
			8. veicot Darbus, pēc iespējas mazāk radīt atkritums un Darbu izpildē izvēlēties dabai draudzīgākas ķīmiskās vielas un maisījumus;
			9. bīstamo atkritumu veidošanās gadījumā, iepakot un utilizēt atbilstoši vides aizsardzības prasībām, un nepieļaut šo atkritumu nonākšanu apkārtējā vidē.
		7. Izpildītāja Nodarbināto darba apģērbs, apavi un IAL:
			1. nodrošināt, ka Nodarbinātie pēc iespējas veic Darbus darba apģērbā un apavos, lai aizsargātu savu drošību un veselību no viena vai vairāku darba vides riska faktoru iedarbības. Uz apģērba ir salasāms darba devēja nosaukums vai piestiprināta darbinieka darba apliecība. Apģērbam un apaviem jāpasargā no attiecīgajiem darba vides riska faktoriem;
			2. nodrošināt, ka Nodarbinātie lieto darba veidam atbilstošus IAL, kas ir pārbaudīti un ar derīgu lietošanas termiņu. IAL darbam augstumā ir jābūt pārbaudītiem un marķētiem, pilnā komplektācijā atbilstoši darba veidam;
			3. aizliegts izmantot bojātus, nodilušus un standartiem neatbilstošus IAL.
		8. Izpildītāja izmantojamais darba aprīkojums un iekārtas:
			1. darba aprīkojums, instrumenti un iekārtas ir darba kārtībā, tās ir drošas un piemērotas veicamajiem Darbiem;
			2. darba aprīkojumam un bīstamām iekārtām ir veikta tehniskā apkope un pārbaude, tās ir pārbaudītas un marķētas vai citādi var pierādīt pārbaudes esamību;
			3. aizliegts izmantot darba aprīkojumu, instrumentus un iekārtas, kuri ir bojāti, tiem ir demontēti drošības aizsargi, kuri nav rūpnieciski ražoti, ir neatbilstoši samontēti.
	4. **Paaugstināta riska darba veidi**
		1. Paaugstināta riska darbu veidi ir tie, kuri var radīt smagas un letālas sekas Nodarbinātajam, Objekta lietotājam, apmeklētājam, Pasūtītāja darbiniekam vai jebkuram sabiedrības loceklim. Izpildītājam pirms šādu darbu veikšanas ir jābūt Darbu veikšanas plānam kā Darbus veikt, maksimāli samazinot iespējamos riskus. Darbu veikšanas plānā jāparedz visi iespējamie riski, kādi var rasties Darbu veikšanas laikā un preventīvie pasākumi risku samazināšanai.
		2. Darbs augstumā ir darbs, kas tie veikts vismaz 1,5 metru augstumā un augstāk, Izpildītājam nodrošināt Darba aizsardzības prasības atbilstoši darbu veikšanas augstumam. Minimālās prasības, veicot Darbus augstumā:
			1. kāpnēm jābūt rūpnieciski ražotām, pārbaudītām un marķētām. Aizliegts izmantot bojātas kāpnes, pašrocīgi izgatavotas kāpnes un pakāpties, izmatojot dažādus priekšmetus un to kombinācijas;
			2. sastatnēm jābūt rūpnieciski ražotām, pilnībā komplektētām, samontētām, pārbaudītām un atbilstoši apzīmētām, un atbildīgajam par sastatņu montāžu ir jābūt atbilstoši apmācītam;
			3. augstkāpēju darbs un darbs uz jumtiem jāveic ar atbilstošu aprīkojumu, stiprinoties pie drošiem enkurpunktiem, nodrošinot arī drošu evakuāciju;
			4. darba zona jānorobežo proporcionāli Darbu veikšanas augstumam, lai izvairītos no krītošu priekšmetu iedarbības.
		3. Darbs ar bīstamām iekārtām ir darbs ar iekārtām, kuras neatbilstošas lietošanas, uzturēšanas rezultātā var apdraudēt cilvēku dzīvību un veselību, vidi un materiālās vērtības. Minimālās prasības, izmantojot bīstamās iekārtas:
			1. lietojot bīstamo iekārtu, jānodrošina Nodarbinātā apmācība atbilstoši Latvijas Republikā spēkā esošajiem normatīvajiem aktiem, bīstamās iekārtas reģistrēšana un pārbaude;
			2. Nodarbinātajam, veicot Darbus, jābūt aprīkotam ar aizsarglīdzekļiem un aizsargaprīkojumu, ja tāds ir norādīts ražotāja instrukcijā vai nepieciešams lietojot bīstamo iekārtu;
			3. veicot bīstamo iekārtu tehnisko uzraudzību un pārbaudi, Darbs jāveic tā, lai nodrošinātu citu iesaistīto drošību un veselību;
			4. nepielaist Darbu veikšanai neapmācītas un nepiederošas personas.
		4. Ugunsbīstamie darbi ir darbi, kuros izmanto atklātu liesmu vai kuros rodas dzirksteles, kā arī citi darbi, kas var izraisīt aizdegšanos. Minimālās prasības, veicot ugunsbīstamos darbus:
			1. pirms Darbu uzsākšanas Izpildītājam jāsagatavo norīkojums atbilstoši Latvijas Republikā spēkā esošajiem normatīvajiem aktiem un jānosūta Pasūtītājam uz e-pasta adresi: drosiba@rigassatiksme.lv. Pirms norīkojuma sagatavošanas jānovērtē darbu veikšanas vieta un jānosaka darbu izpildes secība, nepieciešamie ugunsdzēsības līdzekļi, darba vietas kontroles kārtība pēc darba beigām vai pārtraukumos;
			2. Izpildītājs nodrošina Nodarbinātajam nepieciešamo Latvijas Republikā spēkā esošajos normatīvajos aktos noteikto kvalifikāciju un instruktāžu ugunsbīstamo darbu veikšanai;
			3. Izpildītājs vietu, kur paredzēts veikt ugunsbīstamos darbus, 5 m (piecu metru) attālumā atbrīvo no degtspējīgiem materiāliem, ja tas nav iespējams, tos aizsargā no aizdegšanās ar palīgmateriāliem;
			4. Izpildītājs ugunsbīstamo darbu vietas uzraudzību nodrošina vismaz 4h (četras stundas) pēc ugunsbīstamo darbu pabeigšanas.
	5. **Izpildītāja un Nodarbinātā rīcība Avārijas vai Ārkārtas situācijā**
		1. Avārijas situācijā Objektā rīcības secība jāizvērtē atbilstoši notikumam:
			1. konstatējot Avārijas situāciju, nekavējoties jāpārtrauc Darbi un jāuzsāk seku likvidācija un situācijas informēšanas pasākumi;
			2. jāpārtrauc cēloni, kura rezultātā notikusi avārija, ja tas ir iespējams un neapdraud Nodarbinātā veselību un dzīvību;
			3. jānorobežo avārijas vieta, lai nepieļautu cilvēku nejaušu iekļūšanu bīstamajā zonā;
			4. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
		2. Ja Objektā ir apdraudēta cilvēka dzīvība un veselība, ir noticis nelaimes gadījums, rīcības secība jāizvērtē atbilstoši notikumam:
			1. nekavējoties jāsniedz pirmā palīdzība, izmantojot pirmās palīdzības aptieciņā esošos materiālus;
			2. jāveic atdzīvināšanas pasākumi, ja nepieciešams, un atdzīvināšanas pasākumus var veikt speciāli apmācīts Nodarbinātais;
			3. jāizsauc un jāsagaida Neatliekamā medicīniskā palīdzība (tālrunis 113 vai 112);
			4. jāziņo Līgumā norādītajai kontaktpersonai/atbildīgai personai par notikušo Ārkārtas situāciju;
			5. Izpildītājam jāveic nelaimes gadījuma izmeklēšana atbilstoši Latvijas Republikā spēkā esošajiem normatīvajiem aktiem.
		3. Ārkārtas situācijā Objektā, ja ir izcēlies ugunsgrēks vai aizdegšanās, rīcības secība jāizvērtē atbilstoši notikumam:
			1. jādzēš aizdegšanās ar pieejamiem ugunsdzēsības līdzekļiem, ja tas neapdraud Nodarbinātā veselību un dzīvību;
			2. nekavējoties evakuēties, ja nav zināma ugunsgrēka izcelšanās vieta, ir piedūmota telpa;
			3. nekavējoties evakuēties, ja atskan ugunsgrēka trauksmes signāls, arī situācijā, ja nav pamanīts ugunsgrēks;
			4. nospiest Objektā esošo trauksmes pogu, ja ugunsgrēka trauksme nav iedarbojusies automātiski un šāda poga ir uzstādīta;
			5. jāziņo Valsts ugunsdzēsības dienestam (tālrunis 112);
			6. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
1. **ATBILDĪBA**
	1. Pasūtītājs ir atbildīgs par Izpildītāja informēšanu par Noteikumiem. Izpildītājs, parakstot Līgumu, kura pielikums ir Noteikumi, apņemas ievērot Noteikumus un nodrošina, ka tos ievēro Izpildītājs un tā piesaistītie apakšuzņēmēji un to Nodarbinātie.
	2. Pasūtītājam ir tiesības kontrolēt un konsultēt Izpildītāju darba drošības un vides aizsardzības jautājumos. Izpildītājam pēc Pasūtītāja pārstāvju pieprasījuma ir pienākums uzrādīt darba aizsardzības dokumentāciju, piemēram, instrukcijas, instrukciju reģistrācijas žurnālus, obligāto veselības pārbaužu kartes, darba vides risku novērtējumu u.c.
	3. Pasūtītājam ir tiesības apsekot Darba vietu, konstatēt, kā arī fiksēt, vai Izpildītājs un Nodarbinātais ievēro Noteikumos, Līgumā un Latvijas Republikā spēkā esošajos normatīvajos aktos Izpildītājam noteikto Darbu izpildes kārtību, darba aizsardzības, ugunsdrošības, elektrodrošības, vides aizsardzības un citu prasības.
	4. Pasūtītājam ir tiesības:
		1. pirmo reizi konstatējot kādu no Noteikumu 3.8.1. - 3.8.5. punktā norādītajiem pārkāpumiem, izteikt Izpildītājam rakstisku brīdinājumu. Otro reizi konstatējot to pašu pārkāpumu, Līguma izpildes ietvaros, piemērot Izpildītājam līgumsodu Noteikumu pielikumā noteiktajā apmērā;
		2. konstatējot kādu no Noteikumu pielikuma 3.8.6. – 3.8.11. punktā norādītajiem pārkāpumiem, piemērot Izpildītājam līgumsodu Noteikumu 3.8. punktā noteiktajā apmērā;
		3. būtisku pārkāpumu gadījumā pārtraukt Darbu izpildi līdz pārkāpuma novēršanai un piemērot Izpildītājam līgumsodu Noteikumu 3.4.1. vai 3.4.2. punktā noteiktajā kārtībā. Darbu izpildes pārtraukuma termiņš nav uzskatāms par Darbu izpildes termiņa pagarinājumu.
	5. Izpildītājs ir atbildīgs par iepazīšanos ar Noteikumiem un par Noteikumos noteikto prasību nodrošināšanu, veicot Darbus Objektos. Izpildītājs ir atbildīgs par visu tā piesaistīto apakšuzņēmēju iepazīstināšnu ar Noteikumiem un par to, lai apakšuzņēmēji ievēro Noteikumus.
	6. Izpildītājam ir pienākums pēc Pasūtītāja pārstāvja pieprasījuma uzrādīt ar Darbu izpildi saistīto darba aizsardzības, ugunsdrošības, elektrodrošības un vides aizsardzības dokumentāciju.
	7. Nodarbinātajiem ir pienākums ievērot Noteikumus visā Darbu veikšanas laikā Objektā.
	8. Pasūtītājam ir tiesības piemērot Izpildītājam šādus līgumsodus:

|  |  |  |
| --- | --- | --- |
| Nr. | Pārkāpumi | Līgumsoda apmērs, EUR bez PVN |
| 3.8.1. | Caurlaižu režīma neievērošana vai Ministru kabineta 2015. gada 2. jūnija noteikumu Nr.279 “Ceļu satiksmes noteikumi” pārkāpšana Objektā. Nodarbinātajam nav apliecības, kurā identificējams Nodarbinātais un tā darba devējs.  | EUR 30,00 par katru reizi |
| 3.8.2. | Nodarbinātais darbu veic bez atbilstošiem individuāliem aizsardzības līdzekļiem vai individuālie aizsardzības līdzekļi nav tehniskā kārtībā.  | EUR 70,00 par katru reizi |
| 3.8.3. | Darba vieta un darba zona nav atbilstoši norobežota.Nav nodrošināti ugunsdzēsības līdzekļi vai pirmās palīdzības aptieciņa. Darba vieta nav sakārtota vai ir uzkrāti atkritumi, vai bīstamie atkritumi ir neatbilstoši iepakoti vai novietoti.Darba instrumenti vai aprīkojums nav tehniskā kārtībā vai nav pārbaudīti, vai atbilstoši marķēti. | EUR 70,00 par katru reizi |
| 3.8.4. | Darbs augstumā tiek veikts ar neatbilstošām kāpnēm vai sastatnēm, vai neizmantojot kolektīvos vai individuālos aizsardzības līdzekļus.Augstkāpēju darbs vai darbs uz jumta tiek veikts bez atbilstoša aprīkojuma vai neveicot stiprināšanos pie drošiem enkurpunktiem. | EUR 70,00 par katru reizi |
| 3.8.5. | Smēķēšana neatļautā vietā. | EUR 70,00 par katru reizi |
| 3.8.6. | Nodarbinātā atrašanās alkohola, narkotisko vai citu apreibinošo vielu ietekmē Objektā.Nodarbinātais neatstāj Objektu pēc Pasūtītāja darbinieku/apsardzes darbinieka aicinājuma, ja Pasūtītāja darbiniekam, ir aizdomas par to, ka Nodarbinātais ir alkohola, narkotisko vai citu apreibinošo vielu ietekmē. Izpildītāja pārstāvis neierodas Objektā, lai reaģētu uz Pasūtītāja pārstāvja norādītajām aizdomām par Nodarbinātā atrašanos alkohola, narkotisko vai citu apreibinošo vielu ietekmē. | EUR 140,00 par katru reizi |
| 3.8.7. | Bojātu vai nepārbaudītu bīstamo iekārtu ekspluatācija. | EUR 500,00 par katru apsekošanas (pārbaudes) reizi |
| 3.8.8. | Veicot ugunsbīstamos darbus, ir neatbilstoši iekārtota darba vieta vai nav sagatavots un parakstīts norīkojums ugunsbīstamiem darbiem. | EUR 300,00 par katru apsekošanas (pārbaudes) reizi |
| 3.8.9. | Nav paziņots par darba gaitā notikušu traumu, incidentu, avāriju vai nelaimes gadījumu. | EUR 140,00 par katru reizi |
| 3.8.10. | Vides aizsardzības prasību neievērošana vai vides incidentu izraisīšana. Atkritumu apsaimniekošanas pārkāpums teritorijā (netiek atkritumi šķiroti pa grupām vai nepareizi šķiroti, vai teritorijas piegružošana). Ķīmisko vielu apsaimniekošana neatbilstoši normatīvo aktu prasībām (piemēram, nav vai nepareizs marķējums, neatbilstošs iepakojums, neatbilstoša uzglabāšana, drošības datu lapas neesamība vai neatbilstība). Ķīmisko vielu noplūdes izraisīšana apkārtējā vidē (piemēram, eļļa vai degviela no tehnikas), kas radusies neatbilstoša, bojāta aprīkojuma vai darbinieka vainojamas rīcības rezultātā. Vides (gaisa) piesārņojuma (piemēram, putekļu emisija) izraisīšana, izmantojot neatbilstošu aprīkojumu vai aprīkojuma avārijas rezultātā, kas radusies neatbilstoša, bojāta aprīkojuma vai darbinieka vainojamas rīcības rezultātā. Transportlīdzekļu vai tehnikas mazgāšana vai tīrīšana neatļautā vietā un veidā. Neinformēšana par vides incidentu. Notekūdeņu novadīšana tam neparedzētā vietā. Koku, krūmu vai zaļās zonas bojāšana. | EUR 300,00 par katru reizi |
| 3.8.11. | Pārkāpumi, kuri nav norādīti šajā sarakstā, bet ir secināmi no šiem noteikumiem, ugunsdrošības noteikumiem un citiem Latvijas Republikā spēkā esošajiem normatīvajiem aktiem darba aizsardzības, elektrodrošības vai vides aizsardzības jomā. | EUR 200,00 par katru apsekošanas (pārbaudes) reizi |

* 1. Izpildītājs ir atbildīgs un sedz zaudējumus, kas Pasūtītājam radušies Izpildītāja darba aizsardzības, ugunsdrošības, elektrodrošības, vides vai normatīvo aktu prasību neievērošanas dēļ (piemēram, ja pārkāpumu vai nedrošu darba paņēmienu dēļ apturēti darbi, no darba vietām izraidīti Nodarbinātie vai Pasūtītāja darbinieki utt.).
1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)